**Harrison Ford** (\* 13. júl 1942, Chicago) je americký filmový herec. Jeho najznámejšími rolami sú uštipačný vesmírny pilot Han Solo vo filmovej sérii *Hviezdne vojny*, a vtipný ale neústupný archeológ a zároveň akčný hrdina Indiana Jones z filmu *Dobyvatelia stratenej archy* a jeho pokračovaní.

Podľa údajov  vyčíslených v januári 2006 činil celkový hrubý príjem z predaja Fordových filmov približne 3,05 miliardy dolárov v USA a 5,65 miliardy vo svete. To znamená druhé miesto medzi najlepšie zarábajúcimi hercami na svete, hneď za Tomom Hanksom.

Životopis
---------

Narodil sa v Chicagu v americkom štáte Illinois bývalej rozhlasovej herečke Dorothy Nidelmanovej (narodenej 17. októbra 1917 v New Jersey ako *Dora Nidelmanová*) a reklamnému manažérovi a bývalému hercovi Christopherovi Fordovi (vlastným menom *John William Ford* – 20. november 1906 – 10. február 1999 New York). Prarodičia z matkinej strany Harry Nidelman a Anna Lifschutzová boli americkí židovskí emigranti z bieloruského Minska, ktorí sa zoznámili v Brooklyne a potom sa presťahovali do New Jersey. Rodičia z otcovej strany boli katolíci. John Fitzgerald Ford (americký Ír a estrádny umelec) a Florence Veronica Niehausová (americká Nemka). Fordovi rodičia boli ľavicového zamerania a neboli členmi žiadnej cirkvi. Keď sa Ford v neskoršom veku pýtal, k akej viere patrí, so smiechom odpovedali, že je „demokrat". Pokiaľ Ford hovoril o tomto rodičovskom odkaze, uvádzal, že sa cíti byť „Írom ako človek a Židom ako herec".

V roku 1960 Ford ukončil Maine East High School v Park Ridge v Illinois, kde, ako hovorí, si ho vybrali miestni trápiči, dievčatá si ho nevšímali a tiež bol považovaný za nádejného chlapca. Nastúpil na univerzitu Ripon College vo Wisconsine, ktorú bral predovšetkým ako prostriedok na zoznámenie so ženami, a kde si ako vedľajší predmet zvolil drámu. Do konca prvého roku bol členom folkovej skupiny menom The Brothers Gross, kde hral na *gutbucket* (kontrabas, ktorý ako ozvučné teleso používa kovový džber). Bol tiež členom študentského spolku Sigma Nu. Tri dni pred ukončením štúdia ho vyhodili po tom, čo prepadol z hlavného predmetu – filozofie. Tiež sa obrátil na svojho obľúbeného profesora Dr. Tyrea (o ktorom sa zmieňuje vo filme *Indiana Jones a posledná krížová výprava*) so žiadosťou o odporúčanie, aby sa mohol vyhnúť odvodu do vietnamskej vojny, ale ten ho nebol ochotný napísať. Vzhľadom na tieto udalosti Ford prerušil styky s Ripponskou školou. Neskôr, keď sa stal slávnym, sa táto malá škola opakovane snažila kontakt opäť nadviazať a využiť jeho popularity, ale herec pomoc odmietol.

Forda začalo priťahovať herectvo pomerne neskoro. V roku 1964 sa presťahoval do Los Angeles v Kalifornii, kde podpísal zmluvu s filmovou spoločnosťou Columbia Pictures. Za 150 dolárov týždenne hral v rámci programu pre nové talenty malé roly v troch filmoch. V titulkoch westernu *A Time for Killing* z roku 1967 bol za svoju malú rolu uvedený ako „Harrison J. Ford", s pridaným „J", hoci nemal druhé meno, aby sa tak odlíšil od iného herca Harrisona Forda, ktorý hral v nemých filmoch a zomrel v roku 1957.

Hneď na to prešiel do spoločnosti Universal Studios a dostával malé televízne roly. Kvôli nedostatočným hereckým ponukám a preto, že musel podporovať svoju vtedajšiu manželku a dvoch malých synov, sa stal profesionálnym tesárom – samoukom, pričom bol i pódiovým technikom populárnej rockovej skupiny The Doors. Vďaka tesárčine sa stal nezávislým, roly si vyberal a prvé významnejšie získal v roku 1973 v nízkorozpočtovom filme vtedy neznámeho George Lucasa *Americké graffiti (American Graffiti)* s piatimi nomináciami na Oscara.

Počas tesárskej práce tiež náhodou prišiel k jednej zo svojich najslávnejších rolí. V roku 1975 režisér George Lucas najal Forda, aby mu doma zostavil niekoľko skríň a pritom ho nechal čítať texty, ktoré mali slúžiť pre výber hercov do prvého dielu *Hviezdych vojen*. Steven Spielberg, ktorý bol pri tom, bol údajne prvým, kto si všimol, že sa Ford dobre hodí na rolu Hana Sola.

Ford sa stal hviezdou práve ako Han Solo v prvom z troch filmov Hviezdnych vojen. Chcel, aby jeho postava v treťom filme zomrela a poukazoval na to, že to dodá filmu na dramatickosti. George Lucas s ním však nesúhlasil. Ďalšou veľkou rolou bol Indiana Jones v Dobyvateľoch stratenej archy a ďalších pokračovaniach. Nasledoval Jack Ryan vo filme  *Vysoká hra patriotov (Patriot Games)* a *Jasné nebezpečenstvo (Clear and Present Danger)* Toma Clancyho*. Medzi ďalšie známe Fordove filmy patria* Blade Runner*,* Svedok (Witness)*,* Utečenec (The Fugitive)*, a remake filmu* Sabrina*. Hoci väčšinou hral vodcov alebo hrdinov v mnohých akčných filmoch, možno ho vidieť i ako neverného manžela s hrozným tajomstvom v duchárskom filme*  Pod povrchom (What Lies Beneath)*.*

Mnohé zo svojich hlavných úloh dostal zhodou zvláštnych okolností. Hana Sola vďaka čítaniu textov určených pre iných hercov, Indiana Jonesa, pretože herec Tom Selleck nemohol hrať a Jacka Ryana čiastočne pre neprimerané honorárové požiadavky Aleca Baldwina (Baldwin predtým hral v *Hone na ponorku (The Hunt for Red October))*. Hoci niektoré z jeho najuznávanejších prác spadajú do žánru science fiction, čo sa týka *Hviezdych vojen* a klasického kultového filmu *Blade Runner*, neskôr povedal, že patrili k jeho najmenej obľúbeným a k tomuto žánru sa nechce vracať.

Guinnessova kniha rekordov z roku 2001 uvádza Forda ako najbohatšieho žijúceho herca. Jeho vykázaná odmena za film *K-19: Stroj na smrť (K-19: The Widowmaker)* z roku 2002 presiahla 25 miliónov dolárov. Dvadsať sedem filmov, v ktorých hral hlavné úlohy, mu vynieslo hrubý príjem cez 3,3 miliardy dolárov.

Napriek tomu, že je jedným z finančne najúspešnejších hercov svojej generácie, dostalo sa mu len jedinej nominácie na cenu Americkej filmovej akadémie Oscar v kategórii najlepší herec za film *Svedok (Witness, 1985)*. V roku 1999 obdržal cenu za celoživotné dielo od Amerického filmového inštitútu a 2. júna 2003 tiež svoju hviezdu pred kinom Dolby Theatre na ulici 6801 Hollywood Blvd.

Fordova popularita sa v posledných rokoch trochu znížila. Filmy *K-19* a *Hollywood Homicide* boli finančne neúspešné, v roku 2004 odmietol hlavnú rolu v politickom thrilleri *Syriana*, ktorú miesto neho stvárnil George Clooney, dostal za ňu Oscara a Ford neskôr uznal, že robil chybu. V roku 2007 natočil štvrtý film zo série Indiana Jones (Indiana Jones a kráľovstvo kryštáľovej lebky), ktorý bol do kín uvedený v roku 2008.

### Osobný život

Ford bol ženatý dvakrát. V roku 1964 sa oženil s Mary Marquardtovou, s ktorou sa v roku 1979 rozviedol. Z tohto manželstva sa narodili dvaja synovia, Benjamin (\*1967) a Willard (\*1969). 14. marca 1983 sa znovu oženil s Melissou Mathisonovou, scenáristkou filmov *Čierny žrebec (The Black Stallion)*, *Kundun - život dalajlámu (Kundun)* a *E.T. - Mimozemšťan (E.T. The Extra-Terrestrial)*. S ňou má dve deti: syna Malcolma, narodeného 10. marca 1987 a dcéru Georgiu, narodenú 30. júna 1990. Mathisonová požiadala o rozvod 23. augusta 2001, v januári 2004 boli rozvedení a tento rozvod sa stal jedným z najdrahších v Hollywoodskej histórii. Od roku 2002 je Fordovou partnerkou herečka Calista Flockhart, známa ako predstaviteľka hlavnej roly zo seriálu Ally McBealová.

Ford venuje čas a peniaze tiež ochrane prírody. Vlastní 800-akrový (3.2-km²) ranč v Jackson Hole vo Wyomingu, z ktorého približne polovicu venoval prírodnej rezervácii. Je v správnej rade neziskovej organizácie Conservation International, ktorá sa venuje zachovaniu Zemskej biodiverzity.

Jeho záľubou je lietanie. Pilotuje lietadlo i helikoptéru, s ktorou v niekoľkých prípadoch podľa miestnych úradov osobne poskytol pomoc a v jednom prípade zachránil život turistovi postihnutému dehydratáciou. S helikoptérou 23. októbra 1999 tiež havaroval počas tréningového pristávacieho manévru a prevrátil ju. Jemu ani leteckému inštruktorovi sa nič nestalo. V súčasnosti je predsedom programu *Young Eagle* Asociácie experimentálneho lietania (Experimental Aircraft Association (EAA)). Túto funkciu prevzal po známom vojenskom pilotovi Charlesovi Yeagerovi.

Hudobníkovi Jimmymu Buffetovi pomáhal nahrávať práskanie biča (čo sa naučil počas natáčania *Dobyvateľov stratenej archy*) a tieto zvuky boli použité v skladbe *Desperation Samba (Halloween in Tijuana)*.

Patrí k tým hollywoodskym hercom, ktorí úzkostlivo strážia svoje súkromie. Okrem propagačnej akcie k filmom sa v médiách objavuje len veľmi zriedkavo a dáva prednosť pobytu vo svojom dome vo Wyomingu. Za najsilnejšieho protivníka, ktorí narušuje jeho súkromie, považuje internet. .

Hoci nemá rád verejné prejavy, objavil sa raz pred podvýborom senátu USA pre podporu tibetského ľudu. Jeho zámerom bolo zabrániť Číne, aby získala doložku najvyšších výhod kvôli jej okupácii Tibetu. Výsledkom bolo, že mu Čínska ľudová republika do Tibetu zakázala vstup.

Aj keď obvykle nekomentuje politické udalosti, v roku 2003 v rozhovore pre španielske noviny odsúdil Vojnu v Iraku. Kritizoval šírenie strelných zbraní v USA, čo vyvolalo určitú kontroverziu vzhľadom na to, že vo väčšine filmov tieto zbrane sám používa. Prejavil tiež svoj nesúhlas s odvolaním kalifornského guvernéra Graya Davisa a varoval pred jeho nahradením republikánskym kandidátom, hercom Arnoldom Schwarzeneggerom, pričom prehlasoval, že to bude pre tento štát znamenať katastrofu.

Vybraná filmografia
-------------------

|  |  |  |  |
| --- | --- | --- | --- |
| **Rok** | **Slovenský názov (ak existuje) / originálny názov** | **Úloha** | **Poznámky** |
| 2023 | *Indiana Jones a Nástroj osudu* | Indiana Jones |  |
| 2015 | Hviezdne vojny: Epizóda VII – Sila sa prebúdza | Han Solo |  |
| 2013 |  *Enderova hra* |  |  |
| 2013 |  *42* |  |  |
| 2013 |  *Paranoia* |  |  |
| 2011 |  *Kovboji a votrelci* |  |  |
| 2010 |  *Krásne vstávanie* |  |  |
| 2010 |  *Liek pre naše deti/Šanca na prežitie* | Doktor |  |
| 2008 | *Indiana Jones a Kráľovstvo krištáľovej lebky* | Indiana Jones |  |
| 2006 | *Firewall* | Jack Stanfield |  |
| 2003 | *Detektívi z Hollywoodu (Hollywood Homicide)* | Joe Gavilan |  |
| 2002 | *K-19: Stroj na smrť (K-19: The Widowmaker)* | Alexei Vostrikov |  |
| 2000 | *Pod povrchom (What Lies Beneath)* | Dr. Norman Spencer |  |
| 1999 | *Náhodné stretnutie (Random Hearts)* | seržant William „Dutch" Van Den Broeck |  |
| 1998 | *Šest dní, sedem nocí (Six Days Seven Nights)* | Quinn Harris |  |
| 1997 | *Air Force One* | prezident James Marshall |  |
| 1997 | *Tichý nepriateľ (The Devil's Own)* | Tom O'Meara |  |
| 1995 | *Sabrina* | Linus Larrabee |  |
| 1994 | *Jasné nebezpečenstvo (Clear and Present Danger)* | Jack Ryan |  |
| 1993 | *Mladý Indiana Jones (The Young Indiana Jones Chronicles)*  | Indiana Jones | televízny film |
| 1993 | *Utečenec (The Fugitive)* | Dr. Richard Kimble |  |
| 1992 | *Vysoká hra patriotov (Patriot Games)* | Jack Ryan |  |
| 1991 | *Myslite na Henryho (Regarding Henry)* | Henry Turner |  |
| 1990 | *Podozrenie (Presumed Innocent)* | Rusty Sabich |  |
| 1989 | *Indiana Jones a posledná krížová výprava (Indiana Jones and the Last Crusade)* | Indiana Jones |  |
| 1988 | *Podnikavé dievča (Working Girl)* | Jack Trainer |  |
| 1988 | *Buldog (Frantic)* | Dr. Richard Walker |  |
| 1986 | *Pobrežie moskytov (The Mosquito Coast)* | Allie Fox |  |
| 1985 | *Svedok (film) (Witness)* | detektív Kapitán John Book |  |
| 1984 | *Indiana Jones a Chrám skazy (Indiana Jones and the Temple of Doom)* | Indiana Jones |  |
| 1983 | *Hviezdne vojny: Epizóda VI – Návrat Jediho* | Han Solo |  |
| 1982 | *Blade Runner* | Rick Deckard |  |
| 1981 | *Dobyvatelia stratenej archy (Raiders of the Lost Ark)* | Indiana Jones |  |
| 1980 | *Hviezdne vojny: Epizóda V – Impérium vracia úder* | Han Solo |  |
| 1979 | *Ďalšie americké graffiti (More American Graffiti)* | strážnik Bob Falfa |  |
| 1979 | *Apocalypse Now (Apocalypse Now)* | plukovník Lucas |  |
| 1979 | *Rabín a zlodej (The Frisco Kid)* | Tommy Lillard |  |
| 1979 | *Hanover Street* | David Halloran |  |
| 1978 | *The Star Wars Holiday Special* | Han Solo |  |
| 1978 | *Oddiel 10 z Navarone (Force 10 from Navarone)* | podplukovník Mike Barnsby |  |
| 1977 | *Smutní hrdinovia (Heroes)* | Ken Boyd |  |
| 1977 | *Hviezdne vojny IV - Nová nádej (Star Wars Episode IV: A New Hope)* | Han Solo |  |
| 1974 | *Rozhovor (The Conversation)* | Martin Stett |  |
| 1973 | *Americké graffiti (American Graffiti)* | Bob Falfa |  |

Referencie
----------

1. ↑  Harrison Ford "I hate the internet"

Iné projekty
------------

Commons
* Spolupracuj na Commons Commons ponúka multimediálne súbory na tému **Harrison Ford**

Externé odkazy
--------------

* Harrison Ford v Internet Movie Database (po anglicky)
* Harrison Ford v Česko-Slovenskej filmovej databáze

| Ceny Harrisona Forda |
| --- |
| 

| * z
* d
* u
Držitelia ceny Saturn Award pre najlepšieho herca |
| --- |
| 1974 - 1999 | 
* James Caan/Don Johnson (1974/75)
* David Bowie/Gregory Peck (1976)
* George Burns (1977)
* Warren Beatty (1978)
* George Hamilton (1979)
* Mark Hamill (1980)
* Harrison Ford (1981)
* William Shatner (1982)
* Mark Hamill (1983)
* Jeff Bridges (1984)
* Michael J. Fox (1985)
* Jeff Goldblum (1986)
* Jack Nicholson (1987)
* Tom Hanks (1988)
* Jeff Daniels (1989/90)
* Anthony Hopkins (1991)
* Gary Oldman (1992)
* Robert Downey Jr. (1993)
* Martin Landau (1994)
* George Clooney (1995)
* Eddie Murphy (1996)
* Pierce Brosnan (1997)
* James Woods (1998)
* Tim Allen (1999)

 |
| 2000 - súčasnosť | 
* Hugh Jackman (2000)
* Tom Cruise (2001)
* Robin Williams (2002)
* Elijah Wood (2003)
* Tobey Maguire (2004)
* Christian Bale (2005)
* Brandon Routh (2006)
* Will Smith (2007)
* Robert Downey Jr. (2008)
* Sam Worthington (2009)
* Jeff Bridges (2010)
* Michael Shannon (2011)
* Matthew McConaughey (2012)
* Robert Downey Jr. (2013)
* Chris Pratt (2014)
* Harrison Ford (2015)
* Ryan Reynolds (2016)
* Mark Hamill (2017)
* Robert Downey Jr. (2018/2019)
* John David Washington (2019/2020)
* Tom Cruise (2021(2022)

 |

| * z
* d
* u
Držitelia Ceny Cecila B. DeMilla |
| --- |
| 1952 - 1960 | 
* Cecil B. DeMille (1952)
* Walt Disney (1953)
* Darryl F. Zanuck (1954)
* Jean Hersholt (1955)
* Jack L. Warner (1956)
* Mervyn LeRoy (1957)
* Buddy Adler (1958)
* Maurice Chevalier (1959)
* Bing Crosby (1960)

 |
| 1961 - 1970 | 
* Fred Astaire (1961)
* Judy Garland (1962)
* Bob Hope (1963)
* Joseph E. Levine (1964)
* James Stewart (1965)
* John Wayne (1966)
* Charlton Heston (1967)
* Kirk Douglas (1968)
* Gregory Peck (1969)
* Joan Crawford (1970)

 |
| 1971 - 1980 | 
* Frank Sinatra (1971)
* Alfred Hitchcock (1972)
* Samuel Goldwyn (1973)
* Bette Davisová (1974)
* Hal B. Wallis (1975)
* Walter Mirisch (1977)
* Red Skelton (1978)
* Lucille Ballová (1979)
* Henry Fonda (1980)

 |
| 1981 - 1990 | 
* Gene Kelly (1981)
* Sidney Poitier (1982)
* Laurence Olivier (1983)
* Paul Newman (1984)
* Elizabeth Taylorová (1985)
* Barbara Stanwyck (1986)
* Anthony Quinn (1987)
* Clint Eastwood (1988)
* Doris Day (1989)
* Audrey Hepburnová (1990)

 |
| 1991 - 2000 | 
* Jack Lemmon (1991)
* Robert Mitchum (1992)
* Lauren Bacall (1993)
* Robert Redford (1994)
* Sophia Loren (1995)
* Sean Connery (1996)
* Dustin Hoffman (1997)
* Shirley MacLaine (1998)
* Jack Nicholson (1999)
* Barbra Streisandová (2000)

 |
| 2001 - 2010 | 
* Al Pacino (2001)
* Harrison Ford (2002)
* Gene Hackman (2003)
* Michael Douglas (2004)
* Robin Williams (2005)
* Anthony Hopkins (2006)
* Warren Beatty (2007)
* Steven Spielberg (2009)
* Martin Scorsese (2010)

 |
| 2011 - 2020 | 
* Robert De Niro (2011)
* Morgan Freeman (2012)
* Jodie Fosterová (2013)
* Woody Allen (2014)
* George Clooney (2015)
* Denzel Washington (2016)
* Meryl Streepová (2017)
* Oprah Winfreyová (2018)
* Jeff Bridges (2019)
* Tom Hanks (2020)

 |
| 2021 - 2030 | 
* Jane Fonda (2021)
* cena neudelená (2022)
* Eddie Murphy (2023)
* cena neudelená (2024)

 |

| * z
* d
* u
Držitelia ceny Hasty Pudding pre Muža roka |
| --- |
| 1967 - 1990 | 
* Bob Hope (1967)
* Paul Newman (1968)
* Bill Cosby (1969)
* Robert Redford (1970)
* James Stewart (1971)
* Dustin Hoffman (1972)
* Jack Lemmon (1973)
* Peter Falk (1974)
* Warren Beatty (1975)
* Robert Blake (1976)
* Johnny Carson (1977)
* Richard Dreyfuss (1978)
* Robert De Niro (1979)
* Alan Alda (1980)
* John Travolta (1981)
* James Cagney (1982)
* Steven Spielberg (1983)
* Sean Connery (1984)
* Bill Murray (1985)
* Sylvester Stallone (1986)
* Mikhail Baryshnikov (1987)
* Steve Martin (1988)
* Robin Williams (1989)
* Kevin Costner (1990)

 |
| 1991 - 2022 | 
* Clint Eastwood (1991)
* Michael Douglas (1992)
* Chevy Chase (1993)
* Tom Cruise (1994)
* Tom Hanks (1995)
* Harrison Ford (1996)
* Mel Gibson (1997)
* Kevin Kline (1998)
* Samuel L. Jackson (1999)
* Billy Crystal (2000)
* Anthony Hopkins (2001)
* Bruce Willis (2002)
* Martin Scorsese (2003)
* Robert Downey Jr. (2004)
* Tim Robbins (2005)
* Richard Gere (2006)
* Ben Stiller (2007)
* Christopher Walken (2008)
* James Franco (2009)
* Justin Timberlake (2010)
* Jay Leno (2011)
* Jason Segel (2012)
* Kiefer Sutherland (2013)
* Neil Patrick Harris (2014)
* Chris Pratt (2015)
* Joseph Gordon-Levitt (2016)
* Ryan Reynolds (2017)
* Paul Rudd (2018)
* Milo Ventimiglia (2019)
* Ben Platt (2020)
* Jason Bateman (2022)
* Bob Odenkirk (2023)
* Barry Keoghan (2024)

 |

| * z
* d
* u
Držitelia Čestného Césara |
| --- |
| 1976 – 1979 | 
* 1976 Ingrid Bergmanová, Diana Rossová
* 1977 Henri Langlois, Jacques Tati
* 1978 Robert Dorfmann
* 1979 Marcel Carné, Walt Disney (posmrtne), Charles Vanel

 |
| 1980 – 1989 | 
* 1980 Pierre Braunberger, Louis de Funès, Kirk Douglas
* 1981 Abel Gance, Jacqueline Pagnol
* 1982 Georges Dancigers, Andrzej Wajda, Alexandre Mnouchkine
* 1983 Raimu
* 1984 Georges de Beauregard, René Clément, Edwige Feuillère
* 1985 Danielle Darrieuxová, Christine Gouze-Renal, Christian-Jaque, Alain Poiré
* 1986 Bette Davisová, Jean Delannoy, Claude Lanzmann, Maurice Jarre, René Ferracci
* 1987 Jean-Luc Godard, Jean Gabin (posmrtne)
* 1988 Serge Silberman
* 1989 Paul Grimault, Bernard Blier

 |
| 1990 – 1999 | 
* 1990 Gérard Philipe (posmrtne)
* 1991 Jean-Pierre Aumont, Sophia Loren
* 1992 Michèle Morgan, Sylvester Stallone, César Baldaccini
* 1993 Jean Marais, Marcello Mastroianni, Gérard Oury
* 1994 Jean Carmet
* 1995 Jeanne Moreauová, Gregory Peck, Steven Spielberg
* 1996 Henri Verneuil, Lauren Bacall
* 1997 Charles Aznavour, Andie MacDowellová
* 1998 Jean-Luc Godard (druhý raz), Clint Eastwood, Michael Douglas
* 1999 Jean Rochefort, Pedro Almodóvar, Johnny Depp

 |
| 2000 – 2009 | 
* 2000 Josiane Balasko, Martin Scorsese, Jean-Pierre Léaud, Georges Cravenne
* 2001 Charlotte Ramplingová, Darry Cowl, Agnès Varda
* 2002 Claude Rich, Anouk Aimée, Jeremy Irons
* 2003 Meryl Streepová, Spike Lee, Bernadette Lafontová
* 2004 Micheline Presle
* 2005 Will Smith, Jacques Dutronc
* 2006 Pierre Richard, Hugh Grant
* 2007 Jude Law, Marlène Jobertová
* 2008 Roberto Benigni, Romy Schneider (posmrtne), Jeanne Moreauová (druhý raz)
* 2009 Dustin Hoffman

 |
| 2010 – 2019 | 
* 2010 Harrison Ford
* 2011 Quentin Tarantino
* 2012 Kate Winsletová
* 2013 Kevin Costner
* 2014 Scarlett Johanssonová
* 2015 Sean Penn
* 2016 Michael Douglas (druhý raz)
* 2017 George Clooney
* 2018 Penélope Cruz
* 2019 Robert Redford

 |
| 2020 – 2029 | 
* 2020 cena neudelená
* 2021 Jean-Pierre Bacri (posmrtne)
* 2022 Cate Blanchettová
* 2023 David Fincher
* 2024 Christopher Nolan

 |

| * z
* d
* u
Filmy série Indiana Jones od režiséra Stevena Spielberga a Jamesa Mangolda |
| --- |
| Filmy | 
* *Dobyvatelia stratenej archy* (1981)
* *Indiana Jones a chrám skazy* (1984)
* *Indiana Jones a posledná krížová výprava* (1989)
* *Indiana Jones a kráľovstvo krištáľovej lebky* (2008)
* *Indiana Jones a nástroj osudu* (2023)

 |
| Postavy | 
* Dr. Henry „Indiana" Jones, Jr.
* Marcus Brody
* Sallah
* Marion Ravenwood
* Wilhelmina „Willie" Scott
* profesor Henry Jones, Sr.

 |
| Herci | 
* Harrison Ford
* Denholm Elliott
* John Rhys-Davies
* Karen Allenová
* Kate Capshaw
* Sean Connery

 |
| Ľudia, ktorí prispeli | 
* George Lucas (tvorca)
* John Williams (hudba)

 |

 |

Autoritné údaje: * BnF: 13894029h
* GND: 118881299
* ISNI: 000000012142066X
* LCCN: n84165204
* NK ČR: xx0005670
* SNK: 171897
* VIAF: 85338964
* WorldCat: lccn-n84165204